
ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση της υπ’ αριθμ. Φ.883/530/16-09-1999 
ΑΥΟ (ΦΕΚ 1872/Β') «Οροι και προϋποθέσεις χο¬ 
ρήγησης άδειας εγκεκριμένου αποθηκευτή». 1 

Τροποποίηση και συμπλήρωση της αριθ.12311/08/ 
3.6.2008 κοινής υπουργικής απόφασης (ΦΕΚ 1063 
Β') «Καθορισμός των κριτηρίων που λαμβάνονται 
υπόψη και της διαδικασίας κατάρτισης της έκ¬ 
θεσης της παραγράφου 3 του άρθρου 14 του ν. 
3386/2005, καθώς και των ειδικότερων όρων για 
τη μετάκληση για εξαρτημένη εργασία υπηκόων 


τρίτων χωρών», όπως ισχύει. 2 

Ανάληψη από την Υπηρεσία Πολιτικής Αεροπορίας 
υπηρεσιών ελέγχων ασφάλειας αερομεταφορών 

σε Αερολιμένες ευθύνης της. 3 

Εφεδρικός τροχός οχημάτων κατηγορίας ΜΙ. 4 

Ρύθμιση θεμάτων εκπαίδευσης Ειδικών Φρουρών και 
Συνοριακών Φυλάκων Ελληνικής Αστυνομίας. 5 


ΑΠΟΦΑΣΕΙ Σ 

Αριθμ.: ΔΕΦΚ5042838ΕΞ2013 (1) 


Τροποποίηση της υπ’ αριθμ. Φ.883/530/16-09-1999 ΑΥΟ 
(ΦΕΚ 1872/Β') «Όροι και προϋποθέσεις χορήγησης 
άδειας εγκεκριμένου αποθηκευτή». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2960/01 «Εθνικός Τελωνειακός 
Κώδικας» (ΦΕΚ 265/Α'/22.11.2001) όπως τροποποιήθηκε 
και ισχύει και ειδικότερα του άρθρου 64 του νόμου 
αυτού. 

2. Την ανάγκη τροποποίησης ορισμένων διατάξεων 
της υπ' αριθμ.Φ.883/530/16-09-1999 ΑΥΟ (ΦΕΚ 1872/Β7 
13-10-1999) «Οροι και προϋποθέσεις χορήγησης άδειας 
εγκεκριμένου αποθηκευτή» που αφορούν στην παροχή 
εγγυήσεων, για λόγους ελάφρυνσης των επιχειρήσεων 
από το υψηλό χρηματοοικονομικό κόστος που αυτές 
συνεπάγονται. 

3. Τις διατάξεις του άρθρου 90, παράγραφος 2, του 
Κώδικα Νομοθεσίας για την Κυβέρνηση και τα Κυβερ¬ 
νητικά Όργανα, ο οποίος κυρώθηκε με το άρθρο πρώτο 


του Π.Δ/τος 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Οργανα» (ΦΕΚ 
98/Α722.04.2005). 

4. Τα Προεδρικά Διατάγματα 185/2009 (ΦΕΚ 213/ 
Α707.10.2009) «περί ανασύστασης του Υπουργείου Οι¬ 
κονομικών» και 189/09 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221/Α705.11.2009). 

5. Την υπ’ αριθμ.πρωτ. 07927ΕΞ/19-09-2012 κοινή από¬ 
φαση του Πρωθυπουργού και του Υπουργού Οικονομι¬ 
κών (ΦΕΚ 2574/Β') «Ανάθεση αρμοδιοτήτων στον Υφυ¬ 
πουργό Οικονομικών Γεώργιο Μαυραγάνη». 

6. Το γεγονός ότι από τις διατάξεις τις παρούσας δεν 
προκύπτει δαπάνη σε βάρος του κρατικού προϋπολο¬ 
γισμού, αποφασίζουμε: 

Τροποποιούμε την υπ'αριθμ. Φ.883/530/16-09-1999 
ΑΥΟ (ΦΕΚ 1872/Β713-10-1999) «Όροι και προϋποθέσεις 
χορήγησης άδειας εγκεκριμένου αποθηκευτή», ως ακο¬ 
λούθως: 

1. Το άρθρο 4 αντικαθίσταται ως ακολούθως: 

«Αρθρο 4 

Εγγυήσεις παραγωγής, μεταποίησης και κατοχής 

Α. Το ύψος της εγγύησης ορίζεται, κατά περίπτωση 
ως ακολούθως: 

α. Ενεργειακά προϊόντα 

I. Φορολογική Αποθήκη Παραγωγού ή Μεταποιητή, 
εγγύηση ίση με το 4% του καταβληθέντος κατά το 
προηγούμενο έτος συνολικού ποσού ειδικού φόρου 
κατανάλωσης. 

Προκειμένου για Φορολογική Αποθήκη Παραγωγού 
βιοκαυσίμων, εγγύηση ίση με το 4% του ειδικού φόρου 
κατανάλωσης που αναλογεί στα διακινηθέντα, κατά το 
προηγούμενο έτος, προϊόντα. 

II. Φορολογική Αποθήκη προσώπου που μόνο κατέ¬ 
χει, εγγύηση ίση με το 4% του καταβληθέντος κατά 
το προηγούμενο έτος συνολικού ποσού ειδικού φόρου 
κατανάλωσης, αποτελούμενη από 2% οικονομική και 2% 
άλλης μορφής εγγύηση, με ελάχιστο όριο οικονομικής 
εγγύησης τα 235.000 ευρώ. 

Τ ο ελάχιστο όριο της εγγύησης αυτής παρέχουν και 
τα πρόσωπα της παραπάνω περίπτωσης ΑαΙ, εφόσον 
παραλαμβάνουν έτοιμα προϊόντα, που δεν χρησιμοποι¬ 
ούνται για την παραγωγική τους δραστηριότητα αλλά 
για εμπορία. 

Προκειμένου για Φορολογική Αποθήκη προσώπου που 
μόνο κατέχει βιοκαύσιμα, εγγύηση ίση με το 4% του 
ειδικού φόρου κατανάλωσης που αναλογεί στα διακινη- 
θέντα, κατά το προηγούμενο έτος, προϊόντα αποτελού- 
μενη από 2% οικονομική και 2% άλλης μορφής εγγύηση, 
με ελάχιστο όριο οικονομικής εγγύησης τις 20.000 ευρώ. 

Σε περίπτωση παραβάσεων που εμπίπτουν στις δια¬ 
τάξεις της παραγρ. 1 του άρθρου 119Α του ν.2960/01 για 
τις οποίες έχει βεβαιωθεί φόρος, κατατίθεται οικονομική 
εγγύηση για ολόκληρο το ποσό του 4%. 

III. Φορολογική Αποθήκη Παραγωγού, Μεταποιητή ή 
Κατόχου των πρόσθετων υλών με κωδικό Σ.Ο. 38111100, 
38111190, 38111900 και 3811 9000, εγγύηση ίση με το 4% 
του καταβληθέντος κατά το προηγούμενο έτος συνο¬ 
λικού ποσού ειδικού φόρου κατανάλωσης με ελάχιστο 
όριο οικονομικής εγγύησης τις 10.000 ευρώ. 

β. Καπνικά Προϊόντα 

I. Φορολογική Αποθήκη Παραγωγού ή Μεταποιητή, 
εγγύηση ίση με το 8% του καταβληθέντος κατά το προ¬ 
ηγούμενο έτος συνολικού ποσού ειδικού φόρου κατα¬ 
νάλωσης, με ελάχιστο όριο το ποσό των 235.000 ευρώ. 

Προκειμένου για επαγγελματικά εργαστήρια παρα¬ 
γωγής βιομηχανοποιημένων καπνών το ελάχιστο όριο 
καθορίζεται στο ποσό των 20.000 ευρώ. 

Στις περιπτώσεις που λειτουργεί φορολογική αποθήκη 
και εκτός των εγκαταστάσεων παραγωγής, θα παρέχε¬ 
ται πρόσθετη εγγύηση ίση με το 50% του ποσού του 
ειδικού φόρου κατανάλωσης που αναλογεί στα αποθη- 
κευμένα κάθε φορά υπό καθεστώς αναστολής προϊόντα, 
το δε ύψος αυτής θα αναπροσαρμόζεται ανά τρίμηνο 
τουλάχιστον, βάσει φυσικού και λογιστικού ελέγχου της 
φορολογικής αποθήκης. 

II. Φορολογική Αποθήκη προσώπου που μόνο κατέχει, 
εγγύηση, με εξαίρεση την προσωπική, ίση με το 8% του 
καταβληθέντος κατά το προηγούμενο έτος, συνολικού 
ποσού ειδικού φόρου κατανάλωσης με ελάχιστο όριο 
το ποσό των 235.000 ευρώ. 

Το ελάχιστο όριο της εγγύησης αυτής παρέχουν και 
τα πρόσωπα της παραπάνω περίπτωσης ΑβΙ, εφόσον 
παραλαμβάνουν έτοιμα προϊόντα που δεν χρησιμοποι¬ 
ούνται για την παραγωγική τους δραστηριότητα αλλά 
για εμπορία. 

γ. Αλκοόλη και αλκοολούχα ποτά με εξαίρεση τον 
ζύθο 

I. Φορολογική Αποθήκη Παραγωγού ή Μεταποιητή, 
εγγύηση ίση με το 4% του καταβληθέντος κατά το 
προηγούμενο έτος, συνολικού ποσού ειδικού φόρου 
κατανάλωσης με ελάχιστα όρια κατά περίπτωση, ως 
ακολούθως: 

Για όσους κατά το προηγούμενο έτος παρήγαγαν ή 
παρέλαβαν για οποιαδήποτε επεξεργασία ποσότητα μέ¬ 
χρι 10.000 λίτρα άνυδρης αιθυλικής αλκοόλης, εγγύηση 
14.000 ευρώ. Το ελάχιστο αυτό όριο εγγύησης προσαυ¬ 
ξάνεται κατά 7.000 ευρώ για κάθε επιπλέον ποσότητα 
5.000 λίτρων άνυδρης αιθυλικής αλκοόλης και μέχρι του 
ποσού των 180.000 ευρώ. 

Προκειμένου για ενδιάμεσα προϊόντα το ελάχιστο όριο 
εγγύησης, καθορίζεται στο ποσό των 7.000 ευρώ. 

Η εγγύηση των ελάχιστων ορίων είναι οικονομική. 

Στις περιπτώσεις που λειτουργεί φορολογική αποθήκη 
και εκτός των εγκαταστάσεων παραγωγής, θα παρέ¬ 
χεται πρόσθετη εγγύηση ίση με το 4% του ποσού του 
ειδικού φόρου κατανάλωσης που αναλογεί στα αποθη- 


κευμένα κάθε φορά υπό καθεστώς αναστολής προϊόντα, 
το δε ύψος αυτής θα αναπροσαρμόζεται ανά τρίμηνο 
τουλάχιστον, βάσει φυσικού και λογιστικού ελέγχου της 
φορολογικής αποθήκης. 

Στις περιπτώσεις που λειτουργεί φορολογική αποθήκη 
μόνο για την παραγωγή ειδών διατροφής, η παρεχό¬ 
μενη εγγύηση θα πρέπει να καλύπτει τον ειδικό φόρο 
κατανάλωσης που αναλογεί στην αιθυλική αλκοόλη που 
εξακολουθεί να τελεί υπό καθεστώς αναστολής. 

II. Φορολογική Αποθήκη προσώπου που μόνο κατέ¬ 
χει, εγγύηση ίση με το 15% του καταβληθέντος κατά 
το προηγούμενο έτος συνολικού ποσού ειδικού φόρου 
κατανάλωσης αποτελούμενη από 7% οικονομική και 8% 
άλλης μορφής εγγύηση, με ελάχιστο όριο τα 180.000 
ευρώ, εφόσον δεν είναι έμπορος αιθυλικής αλκοόλης. Το 
ελάχιστο όριο των 180.000 ευρώ περιορίζεται σε 35.000 
ευρώ προκειμένου για ενδιάμεσα προϊόντα. 

Προκειμένου για εμπόρους αιθυλικής αλκοόλης και 
αποσταγμάτων το ελάχιστο όριο εγγύησης ανέρχεται 
σε 470.000 ευρώ. Γ ια την αιθυλική αλκοόλη και τα απο¬ 
στάγματα, εφόσον οι αποθηκευτικοί χώροι σφραγίζο¬ 
νται από την Τελωνειακή Αρχή, έστω και αν δεν υπάρχει 
διαρκής παρουσία αυτής, το ελάχιστο όριο των 470.000 
ευρώ περιορίζεται σε 235.000 ευρώ. 

Οι εγγυήσεις όλων των ελάχιστων ορίων είναι οικο¬ 
νομικές. 

Σε περίπτωση παραβάσεων που εμπίπτουν στις δια¬ 
τάξεις της παρ. 1 του άρθρου 119Α του ν.2960/01 για τις 
οποίες έχει βεβαιωθεί φόρος κατατίθεται οικονομική 
εγγύηση για ολόκληρο το ποσόν του 15%. 

Τα ελάχιστα αυτά όρια εγγύησης παρέχουν, κατά πε¬ 
ρίπτωση και τα πρόσωπα της παραπάνω περίπτωσης 
ΑγΙ, εφόσον παραλαμβάνουν έτοιμα προϊόντα που δεν 
χρησιμοποιούνται για την παραγωγική τους διαδικασία 
αλλά για εμπορία. 

Οι αναφερόμενες στις παραπάνω περιπτώσεις ΑγΙ και 
ΑγΙΙ εγγυήσεις δεν παρέχονται για τα προϊόντα, στα 
οποία ο συντελεστής του ειδικού φόρου κατανάλωσης 
είναι μηδενικός. 

δ. Ζύθος 

I. Φορολογική Αποθήκη Παραγωγού ή Μεταποιητή, 
εγγύηση ίση με το 4% του καταβληθέντος κατά το 
προηγούμενο έτος, συνολικού ποσού ειδικού φόρου 
κατανάλωσης. 

Στις περιπτώσεις που λειτουργεί φορολογική αποθήκη 
και εκτός των εγκαταστάσεων παραγωγής, θα παρέχε¬ 
ται πρόσθετη εγγύηση ίση με το 4% του ποσού ειδικού 
φόρου κατανάλωσης που αναλογεί στα αποθηκευμένα 
υπό καθεστώς αναστολής προϊόντα, το δε ύψος αυτής θα 
αναπροσαρμόζεται ανά τρίμηνο τουλάχιστον, βάσει φυσι¬ 
κού και λογιστικού ελέγχου της φορολογικής αποθήκης. 

II. Φορολογική Αποθήκη προσώπου που μόνο κατέ¬ 
χει, εγγύηση ίση με το 15% του καταβληθέντος κατά 
το προηγούμενο έτος συνολικού ποσού ειδικού φόρου 
κατανάλωσης, αποτελούμενη από 7% οικονομική και 8% 
άλλης μορφής εγγύηση με ελάχιστο όριο οικονομικής 
εγγύησης 47.000 ευρώ. 

Σε περίπτωση παραβάσεων που εμπίπτουν στις δια¬ 
τάξεις της παρ. 1 του άρθρου 119Α του ν.2960/01 για τις 
οποίες έχει βεβαιωθεί φόρος κατατίθεται οικονομική 
εγγύηση για ολόκληρο το ποσόν του 15%. 

Το ελάχιστο αυτό όριο της εγγύησης παρέχουν και 
τα πρόσωπα της παραπάνω περίπτωσης ΑδΙ, εφόσον 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


46403 


παραλαμβάνουν έτοιμα προϊόντα που δεν χρησιμοποι¬ 
ούνται για την παραγωγική τους δραστηριότητα αλλά 
για εμπορία. 

ε. Προϊόντα που παράγονται, μεταποιούνται ή κατέρχο¬ 
νται από πρόσωπα που δεν έχουν ετήσια δραστηριό¬ 
τητα σ’ αυτά 

1. Φορολογική Αποθήκη Παραγωγού ή Μεταποιητή αλ- 
κοολούχων και ενεργειακών-βιοκαυσίμων προϊόντων, 
εγγύηση ίση με το 4% του Ε.Φ.Κ. που αναλογεί στα 
προϊόντα που κατά δήλωση του ενδιαφερομένου θα 
παραχθούν ή μεταποιηθούν κατά το πρώτο έτος άσκη¬ 
σης της δραστηριότητας του, με ελάχιστο όριο για τα 
αλκοολούχα προϊόντα οικονομικής εγγύησης 70.000 
ευρώ. Προκειμένου για φορολογική αποθήκη ζύθου το 
ελάχιστο όριο οικονομικής εγγύησης περιορίζεται σε 
20.000 ευρώ ενώ για φορολογική αποθήκη ενδιάμεσων 
προϊόντων σε 10.000 ευρώ. 

II. Φορολογική αποθήκη Παραγωγού ή Μεταποιητή 
βιομηχανοποιημένων καπνών, εγγύηση ίση με το 8% του 
Ε.Φ.Κ. που αναλογεί στα προϊόντα που κατά δήλωση του 
ενδιαφερομένου θα παραχθούν ή μεταποιηθούν κατά 
το πρώτο έτος άσκησης της δραστηριότητάς του, με 
ελάχιστα όρια τα προβλεπόμενα κατά περίπτωση στο 
πρώτο και δεύτερο εδάφιο της περίπτωσης ΑβΙ του 
παρόντος άρθρου. 

III. Στην περίπτωση παραγωγών ή μεταποιητών βιο- 
μηχανοποιημένων καπνών και αλκοολούχων προϊόντων 
που έχουν προηγούμενη δραστηριότητα εκτός καθε¬ 
στώτος αναστολής, εφαρμόζονται κατά περίπτωση οι 
διατάξεις των περιπτώσεων ΑβΙ, ΑγΙ και ΑδΙ του παρό¬ 
ντος άρθρου. 

IV. Φορολογική Αποθήκη προσώπου που μόνο κατέχει, 
εγγύηση ίση με τα ελάχιστα κατά περίπτωση ανάλογα 
με το προϊόν ποσά, που προβλέπονται για τη φορολο¬ 
γική αποθήκη προσώπου που μόνο κατέχει. 

V. Φορολογική Αποθήκη Παραγωγού ή Μεταποιητή ή 
Κατόχου των πρόσθετων υλών με κωδικό Σ.Ο. 38111100, 
3811 1190, 3811 1900 και 3811 9000, εγγύηση ίση με το 
4% του ειδικού φόρου κατανάλωσης που αναλογεί στα 
προϊόντα που κατά τη δήλωση του ενδιαφερομένου θα 
παραχθούν, μεταποιηθούν, διακινηθούν υπό καθεστώς 
αναστολής ή εξαχθούν, με ελάχιστο όριο οικονομικής 
εγγύησης τις 10.000 ευρώ. 

Για τον υπολογισμό της εγγύησης λαμβάνονται υπό¬ 
ψη οι ποσότητες των πρόσθετων υλών οι οποίες κατά 
τη δήλωση του ενδιαφερομένου προορίζονται να δια¬ 
τεθούν ή χρησιμοποιηθούν ως καύσιμα κίνησης ή ως 
καύσιμα θέρμανσης. 

Β. Στην περίπτωση που ο εγκεκριμένος αποθηκευτής 
δεν θέτει σε ανάλωση προϊόντα υποκείμενα σε ειδικό 
φόρο κατανάλωσης, τα παραπάνω ποσά, υπολογίζονται 
επί του αναλογούντος ειδικού φόρου κατανάλωσης στα 
προϊόντα που εξήχθησαν ή διακινήθηκαν υπό καθεστώς 
αναστολής προς τα λοιπά Κράτη- Μέλη της Ευρωπαϊκής 
Ένωσης ή στο εσωτερικό της χώρας. 

Γ. Τα κατά τα ανωτέρω υπολογιζόμενα ανά περίπτωση 
ποσά εγγυήσεων μειώνονται κατά 30% εφόσον ο εγκε¬ 
κριμένος αποθηκευτής είναι κάτοχος πιστοποιητικού 
Εγκεκριμένου Οικονομικού Φορέα τύπου «ΑΕΟδ» για 
σκοπούς ασφάλειας και προστασίας ή τύπου «ΑΕΟΡ» 
για σκοπούς χρήσης τελωνειακών απλουστεύσεων και 
ασφάλειας και προστασίας.» 

2. Το άρθρο 5 αντικαθίσταται ως εξής: 


«Άρθρο 5 

Εγγυήσεις διακίνησης προϊόντων 

1. Η εγγύηση που παρέχεται για την έκδοση της άδειας 
του εγκεκριμένου αποθηκευτή χρησιμοποιείται και για 
την κάλυψη της ενδοκοινοτικής κυκλοφορίας των υπο¬ 
κείμενων σε ειδικό φόρο κατανάλωσης προϊόντων. Η 
εγγύηση αυτή δεν μπορεί να υπολείπεται κάθε φορά 
του 75% του συνολικού ειδικού φόρου κατανάλωσης 
που αναλογεί στα προϊόντα για τις διακινήσεις των 
οποίων δεν έχει αποδειχθεί η περάτωση σύμφωνα με 
τις ισχύουσες διατάξεις. Σε αντίθετη περίπτωση, για 
το υπολειπόμενο ποσό, κατατίθεται συμπληρωματική 
εγγύηση. 

Η ίδια εγγύηση και υπό τις αυτές προϋποθέσεις κα¬ 
λύπτει και την διακίνηση προϊόντων υπό το καθεστώς 
αναστολής στο εσωτερικό της χώρας ή για εξαγωγή. 

2. Στις περιπτώσεις που δεν έχει κατατεθεί εγγύηση, 
λόγω διαρκούς παρουσίας της Τελωνειακής Αρχής, η 
εσωτερική και ενδοκοινοτική διακίνηση καθώς και σε 
περίπτωση εξαγωγής η διακίνηση μέχρι το Τελωνείο 
εξόδου, καλύπτεται με εγγύηση ίση με το ύψος του ει¬ 
δικού φόρου κατανάλωσης που αναλογεί στα προϊόντα 
κάθε συγκεκριμένης διακίνησης. Η εγγύηση αυτή λύεται 
με την απόδειξη περάτωσης της διακίνησης σύμφωνα 
με τις ισχύουσες διατάξεις. 

Αντί της εγγύησης αυτής μπορεί να κατατίθεται στο 
αρμόδιο Τελωνείο ελέγχου πάγια εγγύηση ετήσιας του¬ 
λάχιστον διάρκειας, η οποία υπολογίζεται στο 8% επί 
του συνολικού αναλογούντος ειδικού φόρου κατανάλω¬ 
σης στα προϊόντα που εξήχθησαν ή διακινήθηκαν υπό 
καθεστώς αναστολής προς τα λοιπά κράτη μέλη της 
Ευρωπαϊκής Ένωσης ή στο εσωτερικό της χώρας κατά 
το προηγούμενο έτος. Η εγγύηση αυτή δεν μπορεί να 
υπολείπεται κάθε φορά του 75% του συνολικού ειδικού 
φόρου κατανάλωσης που αναλογεί στα προϊόντα για 
τις διακινήσεις των οποίων δεν έχει αποδειχθεί η περά¬ 
τωση σύμφωνα με τις ισχύουσες διατάξεις. Σε αντίθετη 
περίπτωση, για το υπολειπόμενο ποσό φορολογικών 
επιβαρύνσεων, κατατίθεται συμπληρωματική εγγύηση. 

3. Προκειμένου για προϊόντα των οποίων ο συντελε¬ 
στής ειδικού φόρου κατανάλωσης στη χώρα μας είναι 
μηδενικός, η αποστολή τους σε άλλα Κράτη-Μέλη της 
ΕυρωπαϊκήςΈνωσης ή η εξαγωγή τους προς τρίτες χώ¬ 
ρες μέσω άλλων Κρατών Μελών καλύπτεται με εγγύηση 
ίση προς το 3% της τιμολογιακής αξίας των προϊόντων 
κάθε συγκεκριμένης αποστολής. 

Αντί της εγγύησης αυτής μπορεί να παρέχεται πάγια 
εγγύηση το ποσοστό της οποίας ορίζεται σε 1% επί της 
τιμολογιακής αξίας της συνολικής ποσότητας των προ¬ 
ϊόντων που απεστάλησαν κατά το προηγούμενο έτος 
στα λοιπά Κράτη-Μέλη της ΕΈ. ή εξήχθησαν σε τρίτες 
χώρες μέσω άλλων Κρατών Μελών, με την προϋπόθεση 
ότι η εγγύηση αυτή καλύπτει σε κάθε περίπτωση το 3% 
της τιμολογιακής αξίας των αποστολών των οποίων δεν 
έχει αποδειχθεί η περάτωση σύμφωνα με τις ισχύουσες 
διατάξεις. 

Γ ια τη διακίνηση των ίδιων προϊόντων στο εσωτερικό 
της χώρας δεν κατατίθεται εγγύηση.» 

3. Το άρθρο 6 αντικαθίσταται ως ακολούθως: 

«Άρθρο 6 

Εφόδιαστές πλοίων και αεροσκαφών 

1. Για τη χορήγηση άδειας εγκεκριμένου αποθηκευτή 
σε εφοδιαστές πλοίων και αεροσκαφών θα πρέπει να 
συντρέχουν οι προϋποθέσεις της παραγράφου 1 του 
άρθρου 2 της παρούσας με εξαίρεση την προϋπόθεση 
της περίπτωσης γ) εφόσον αυτή δεν απαιτείται από 
τον Κ.Φ.Α.Σ. 

Σε περίπτωση ανάπτυξης εμπορικής δραστηριότητας 
πέραν των ανωτέρω, ήτοι και θέση σε ανάλωση, πρέπει 
να συντρέχουν όλες οι προϋποθέσεις του άρθρου 2 της 
παρούσας. 

2. Γ ια τη χορήγηση της άδειας εγκεκριμένου αποθη¬ 
κευτή, τα παραπάνω πρόσωπα καταθέτουν εγγύηση 
οικονομική, ίση με το 4% του αναλογούντος ειδικού 
φόρου κατανάλωσης επί του συνόλου των προϊόντων 
που κατά το προηγούμενο έτος διακίνησαν προς φο¬ 
ρολογικές αποθήκες άλλων εγκεκριμένων αποθηκευ¬ 
τούν, σε άλλα Κράτη-Μέλη ή στο εσωτερικό της χώρας, 
περιλαμβανομένων και των Κ.Α.Ε., διέθεσαν ως εφόδια 
πλοίων και αεροσκαφών ή εξήγαγαν σε τρίτες χώρες. 

3. Σε περίπτωση που οι εφοδιαστές πλοίων και αερο¬ 
σκαφών θέτουν σε ανάλωση αλκοολούχα ή και καπνικά 
προϊόντα, ο υπολογισμός της εγγύησης θα ενεργείται, 
για την ή τις κατηγορίες των προϊόντων που θέτουν 
σε ανάλωση, με βάση όσα εφαρμόζονται για τον εγκε¬ 
κριμένο αποθηκευτή που μόνο κατέχει τα αντίστοιχα 
προϊόντα, σύμφωνα με το άρθρο 4, με εξαίρεση τα 
προβλεπόμενα ελάχιστα όρια. Το ελάχιστο όριο στην 
περίπτωση αυτή καθορίζεται σε 120.000 ευρώ οικονο¬ 
μικής εγγύησης ανεξάρτητα από την κατηγορία ή τις 
κατηγορίες των προϊόντων που θέτουν σε ανάλωση. 

Σε περίπτωση που δεν θέτουν σε ανάλωση προϊόντα 
μιας κατηγορίας εκ των ανωτέρω η εγγύηση υπολο¬ 
γίζεται για την κατηγορία αυτή με βάση τα οριζόμενα 
στην παράγραφο 2. 

Σε περίπτωση παραβάσεων που εμπίπτουν στις δια¬ 
τάξεις της παρ. 1 του άρθρου 119Α του ν.2960/01 για τις 
οποίες έχει βεβαιωθεί φόρος, κατατίθεται οικονομική 
εγγύηση για ολόκληρο το ποσό της εγγύησης όπως 
υπολογίζεται κατά τα ανωτέρω. 

4. Προκειμένου για εφοδιαστές που δεν έχουν ετήσια 
δραστηριότητα, εγγύηση ίση με το 15% του αναλο- 
γούντος ειδικού φόρου κατανάλωσης αποτελούμενη 
από 7% οικονομική και 8% άλλης μορφής εγγύηση στα 
προϊόντα που κατά δήλωση θα διακινηθούν ή εξαχθούν 
κατά το πρώτο έτος άσκησης του επιτηδεύματος τους, 
με ελάχιστο όριο οικονομικής εγγύησης 47.000 ευρώ. 

Σε περίπτωση παραβάσεων που εμπίπτουν στις δια¬ 
τάξεις της παρ. 1 του άρθρου 119Α του ν.2960/01 για τις 
οποίες έχει βεβαιωθεί φόρος κατατίθεται οικονομική 
εγγύηση για ολόκληρο το ποσόν του 15%. 

5. Τα κατά τα ανωτέρω υπολογιζόμενα ανά περίπτωση 
ποσά εγγυήσεων μειώνονται κατά 30% εφόσον ο εγκε¬ 
κριμένος αποθηκευτής είναι κάτοχος πιστοποιητικού 
Εγκεκριμένου Οικονομικού Φορέα τύπου «ΑΕΟδ» για 
σκοπούς ασφάλειας και προστασίας ή τύπου «ΑΕΟΡ» 
για σκοπούς χρήσης τελωνειακών απλουστεύσεων και 
ασφάλειας και προστασίας. 

6. Η παραπάνω εγγύηση χρησιμοποιείται και για την 
κάλυψη της διακίνησης των υποκείμενων σε ειδικό φόρο 
κατανάλωσης προϊόντων εφαρμοζομένων αναλόγως 
των διατάξεων του άρθρου 5 της παρούσας. 


7. Η συμπλήρωση του εντύπου της αίτησης και της 
άδειας εγκεκριμένου αποθηκευτή (Υπόδειγμα Παραρτή¬ 
ματος I και II) αντίστοιχα, γίνεται όπως και στις λοιπές 
περιπτώσεις, με μόνη διαφοροποίηση ότι στο Παράρτη¬ 
μα I (χώρος 6 και 7) και στο Παράρτημα II (χώρος 7 και 
9) αντίστοιχα αυτού, τίθενται όλες οι δραστηριότητες 
του εφοδιαστού. 

8. Γ ια τους εφοδιασμούς πλοίων και αεροσκαφών με 
υποκείμενα σε ειδικό φόρο κατανάλωσης προϊόντα που 
βρίσκονται σε φορολογικές αποθήκες υπό καθεστώς 
αναστολής, τηρούνται οι ισχύουσες κάθε φορά διατά¬ 
ξεις περί εφοδιασμού πλοίων, αεροσκαφών κ.λπ. η δε 
πίστωση του Βιβλίου Αποθήκης γίνεται με βάση το οι¬ 
κείο παραστατικό εφοδιασμού.» 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2013 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. οικ. 66881/13 (2) 

Τροποποίηση και συμπλήρωση της αριθ.12311/08/3.6.2008 
κοινής υπουργικής απόφασης (ΦΕΚ 1063 Β') «Καθο¬ 
ρισμός των κριτηρίων που λαμβάνονται υπόψη και 
της διαδικασίας κατάρτισης της έκθεσης της παρα¬ 
γράφου 3 του άρθρου 14 του ν. 3386/2005, καθώς και 
των ειδικότερων όρων για τη μετάκληση για εξαρτη¬ 
μένη εργασία υπηκόων τρίτων χωρών», όπως ισχύει. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΠΡΟΝΟΙΑΣ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 90 παρ. 3 του ν.3386/2005 
(ΦΕΚ 212 Α') «Είσοδος, διαμονή και κοινωνική ένταξη 
υπηκόων τρίτων χωρών στην Ελληνική Επικράτεια» κα¬ 
θώς και αυτές του άρθρου 14 παρ. 5 του ίδιου νόμου, 
όπως αντικαταστάθηκαν με τις διατάξεις της παρ. 4 του 
άρθρου 5 του ν. 3536/2007 «Ειδικές ρυθμίσεις μετανα- 
στευτικής πολιτικής και λοιπών ζητημάτων αρμοδιότη¬ 
τας Υπουργείου Εσωτερικών, Δημόσιας Διοίκησης και 
Αποκέντρωσης» (ΦΕΚ 42 Α'). 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (ΦΕΚ 98 Α'). 

3. Την αριθ. Υ48/9-7-202 απόφαση του Πρωθυπουργού 
«Καθορισμός αρμοδιοτήτων του Αν. Υπουργού Οικονο¬ 
μικών Χρ. Σταϊκούρα» (ΦΕΚ 2105 Β'). 

4. Την αριθ. Υ305/1.7.2013 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Εσωτερικών, Λεωνίδα Γρηγοράκου» (ΦΕΚ 1628 Β'). 

5. Την αριθ. 22365/97/5.7.2013 απόφαση του Πρωθυ¬ 
πουργού και του Υπουργού Εργασίας, Κοινωνικής Ασφά- 

λισης και Πρόνοιας, «Καθορισμός αρμοδιοτήτων Υφυ¬ 
πουργού Εργασίας, Κοινωνικής Ασφάλισης και Πρόνοιας 
Βασιλείου Κεγκέρογλου» ( ΦΕΚ 1667 Β'). 

6. Την αριθ. 12311/08/3.6.2008 κοινή υπουργική απόφαση 
(ΦΕΚ 1063 Β') «Καθορισμός των κριτηρίων που λαμβά- 
νονται υπόψη και της διαδικασίας κατάρτισης της έκ¬ 
θεσης της παραγράφου 3 του άρθρου 14 του ν. 3386/05, 
καθώς και των ειδικότερων όρων για τη μετάκληση για 
εξαρτημένη εργασία υπηκόων τρίτων χωρών», όπως 
αυτή συμπληρώθηκε και τροποποιήθηκε με τις αριθ. 
27846/08/11.12.2008 (ΦΕΚ 2608 Β'), 17590/2.7.2009 (ΦΕΚ 
1423 Β') και 12154/12.5.2011 (ΦΕΚ 826 Β') όμοιες. 

7. Το αριθ. 8789/1.2.2013 έγγραφο της Δ/νσης Απασχό¬ 
λησης της Διοίκησης του Ο.Α.Ε.Δ., με το οποίο εισηγεί- 
ται την τροποποίηση της παραγράφου 3 του κεφαλαίου 
Α' της αριθ. 12311/08/3.6.2008 κοινής υπουργικής απόφα¬ 
σης (ΦΕΚ 1063 Β'), όπως ισχύει. 

8. Το γεγονός ότι από τις ρυθμίσεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Αντικαθιστούμε την παράγραφο 1 του κεφαλαίου Α' 
της αριθ. 12311/08/3.6.2008 κοινής υπουργικής απόφασης, 
όπως ισχύει, ως εξής: 

«Οι εργοδότες, οι οποίοι επιθυμούν να μετακαλέσουν 
υπήκοο τρίτης χώρας για απασχόληση, οφείλουν να 
υποβάλλουν σχετική αίτηση μέχρι την 30η Σεπτεμβρίου 
κάθε έτους, στην υπηρεσία Αλλοδαπών και Μετανά¬ 
στευσης της οικείας Αποκεντρωμένης Διοίκησης του 
τόπου κατοικίας τους ή της έδρας της επιχείρησης, 
στην οποία θα αναφέρονται ο αριθμός, η ειδικότητα, η 
ιθαγένεια των υπηκόων τρίτων χωρών και το χρονικό 
διάστημα της απασχόλησης. Ειδικότερα οι αιτήσεις για 
τη μετάκληση αλιεργατών κατατίθενται στην υπηρεσία 
Αλλοδαπών και Μετανάστευσης όπου είναι εγκαταστη- 
μένη η επιχείρησή του εργοδότη ή στο νομό της έδρας 
νηολογίου του σκάφους του». 

2. Αντικαθιστούμε την παράγραφο 3 του κεφαλαίου Α' 
της αριθ. 12311/08/3.6.2008 κοινής υπουργικής απόφασης, 
όπως ισχύει, ως εξής: 

«Η αρμόδια υπηρεσία Αλλοδαπών και Μετανάστευσης 
της οικείας Αποκεντρωμένης Διοίκησης, αποστέλλει 
στην Επιτροπή του άρθρου 14 του ν. 3386/2005 μόνον τις 
αιτήσεις για τις οποίες συντρέχουν στο πρόσωπο του 
αιτούντος εργοδότη οι προϋποθέσεις της παρούσας, 
με κοινοποίηση στην Διοίκηση του ΟΑΕΔ, προκειμένου 
να διατυπώσει γνώμη προς την αρμόδια Επιτροπή με 
βάση τα τηρούμενα από αυτόν στοιχεία. Στις λοιπές 
περιπτώσεις ενημερώνει σχετικά τους ενδιαφερομέ¬ 
νους. Η Επιτροπή προβαίνει σε σχετική αξιολόγηση και 
καταρτίζει την σχετική έκθεση, λαμβάνοντας υπόψη, 
υποχρεωτικώς, τα κριτήρια του Κεφ. Β' της παρούσας». 

3. Συμπληρώνουμε το παράρτημα 1 της αριθ. 
12311/08/3.6.2008 κοινής υπουργικής απόφασης, όπως 
ισχύει, ως προς την αντιστοιχία καλλιεργήσιμης έκτα¬ 
σης ανά εργαζόμενο για την μετάκληση υπηκόων τρίτων 
χωρών για εξαρτημένη εργασία & εποχιακή απασχό¬ 
ληση και ορίζουμε για την καλλιέργεια φράουλας αντι¬ 
στοιχία σε ένα (1) στρέμμα ανά εργαζόμενο. 

4. Ειδικά για το έτος 2013 ορίζουμε ότι οι αιτήσεις 
των εργοδοτών, οι οποίοι επιθυμούν να μετακαλέσουν 
υπήκοο τρίτης χώρας για απασχόληση, μπορούν να 
υποβληθούν μέχρι την 25η Οκτωβρίου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2013 


ΟΙ ΥΠΟΥΡΓΟΙ 


ΕΞΩΤΕΡΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ 

ΛΕΩΝΙΔΑΣ ΓΡΗΓΟΡΑΚΟΣ 


ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 


ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 


ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 


♦ 


Αριθμ. Δ15/Δ/39385/3233 (3) 

Ανάληψη από την Υπηρεσία Πολιτικής Αεροπορίας υπη¬ 
ρεσιών ελέγχων ασφάλειας αερομεταφορών σε Αε¬ 
ρολιμένες ευθύνης της. 

ΟΙ ΥΠΟΥΡΓΟΙ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1- Τις διατάξεις του άρθρου 24 παρ. 2 και 3 του ν.δ. 
714/1970 «περί ιδρύσεως ΔΕΜ παρά τω Υπουργείω Συ¬ 
γκοινωνιών και οργανώσεως της ΥΠΑ» (ΦΕΚ 238/Α'), 
όπως τροποποιήθηκαν με το άρθρο 27 του ν. 3913/11 
«περί αναδιοργάνωσης της ΥΠΑ και άλλες διατάξεις» 
(ΦΕΚ 18Α'), καθώς και με το άρθρο 3 παρ. 3 του ν. 
3103/2003 «περί έκδοσης διαβατηρίων από την Ελληνική 
Αστυνομία και άλλες διατάξεις» (ΦΕΚ 23/Α'). 

2. - Τον Κανονισμό (ΕΚ) 300/08 του Ευρωπαϊκού Κοινο¬ 
βουλίου και του Συμβουλίου για την θέσπιση κοινών κα¬ 
νόνων στο πεδίο ασφάλειας της πολιτικής αεροπορίας. 

3. - Τον Εθνικό Κανονισμό Ασφάλειας Πολιτικής Αερο¬ 
πορίας (ΕΚΑΠΑ) - ΦΕΚ/Β'/1485/17-6-2011. 

4. - Τις διατάξεις του ν. 2518/1997 «περί προϋποθέσεων 
λειτουργίας ιδιωτικών επιχειρήσεων παροχής υπηρε¬ 
σιών ασφάλειας» (ΦΕΚ 164/Α'), όπως τροποποιήθηκε 
μεταγενέστερα. 

5. - Το Π.Δ. 141/1991 «περί αρμοδιοτήτων οργάνων και 
οργάνωση υπηρεσιών Υπουργείου Δημόσιας Τάξης», 
όπως τροποποιήθηκε μεταγενέστερα. 

6. Το Π.Δ. 118/13 (ΦΕΚ Α' 152) περί «ίδρυσης Υπουργεί¬ 
ου Υ.Μ.Δ.», το Π.Δ. 86/12 (ΦΕΚ Α'141) περί «Διορισμού 

Υπουργών...» και το Π.Δ. 119/13 (ΦΕΚ Α' 153) περί «Διορι¬ 
σμού Αντιπροέδρου Κυβέρνησης, Υπουργών...». 

7- Την δεδηλωμένη βούληση του Υπουργείου 
Δημόσιας Τάξης (όπως εκφράζεται με τα υπ. αρ. 
140/62/1Β/126-β/4-12-2012 και 1146/62/1Β/126-γ/4-1 -2013 
έγγραφα) για αποδέσμευση των αστυνομικών δυνάμεων 
από τους ελέγχους ασφάλειας αερομεταφορών στους 
ελληνικούς αερολιμένες. 

8. - Την ανάγκη ομαλής και ασφαλούς αεροπορικής δι¬ 
ακίνησης προσώπων και αγαθών, καθώς και ομαλής και 
ασφαλούς λειτουργίας των αερολιμένων με την παρο¬ 
χή των προβλεπομένων από την νομοθεσία υπηρεσιών 
ασφάλειας αερομεταφορών. 

9. - Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατικού 
προϋπολογισμού, εκτιμωμένου ύψους έξι εκατομμυρίων 

εννιακοσίων εξήντα πέντε χιλιάδων οκτακόσιων ογδό¬ 
ντα δύο (6.965.882) ευρώ ετησίως, η οποία θα καλυφθεί 
από τις πιστώσεις προϋπολογισμού ΥΠΑ, ΚΑΕ 5183, απο¬ 
φασίζουμε: 

1- Η Υπηρεσία πολιτικής Αεροπορίας αναλαμβάνει 
τις υπηρεσίες ασφάλειας αερομεταφορών που μέχρι 
σήμερα παρείχε το Υπουργείο Δημοσίας Τάξεως και 
Προστασίας του Πολίτη (ΕΛ.ΑΣ.) στους Κρατικούς Αε¬ 
ρολιμένες Ακτίου, Αλεξανδρούπολης «ΔΗΜΟΚΡΙΤΟΣ», 
Αράξου, Ζακύνθου «Δ. ΣΟΛΩΜΟΣ», Καβάλας «ΜΕΓΑΣ 
ΑΛΕΞΑΝΔΡΟΣ», Καλαμάτας «ΚΑΠΕΤΑΝ ΒΑΣΙΛΗΣ ΚΩΝ- 
ΣΤΑΝΤΑΚΟΠΟΥΛΟΣ», Καρπάθου, Κεφαλληνίας, Λήμνου 
«ΗΦΑΙΣΤΟΣ», Μυκόνου, Μυτιλήνης «ΟΔ. ΕΛΥΤΗΣ», Ν. 
Αγχιάλου, Σάμου «ΑΡΙΣΤΑΡΧΟΣ», Σαντορίνης, Σκιάθου 
«ΑΛΕΞΑΝΔΡΟΣ ΠΑΠΑΔΙΑΜΑΝΤΗΣ» και Χίου «ΟΜΗΡΟΣ», 
όσον αφορά α) την διεξαγωγή του ελέγχου πρόσβασης 
και ασφάλειας προσώπων/χειραποσκευών/μεταφερο- 
μένων αντικειμένων και οχημάτων, β) την διεξαγωγή 
του ελέγχου ασφάλειας των αποσκευών (ίιοΙά όαρραρο), 
φορτίου-ταχυδρομείου, προμηθειών πτήσεων και προ¬ 
μηθειών αερολιμένα που διακινούνται στον αερολιμένα 
και γ) την φύλαξη των εγκαταστάσεων των αερολιμένων 
με στατικές φυλάξεις ή με την διεξαγωγή περιπολιών 
(πεζών και εποχούμενων) στους ελεγχόμενους και μη 
χώρους των αερολιμένων. 

2- Η ακριβής ημερομηνία ανάληψης παροχής των 
υπόψη υπηρεσιών ασφάλειας αερομεταφορών στους 
ανωτέρω δέκα έξι (16) αερολιμένες με ευθύνη της ΥΠΑ 
και ταυτόχρονης αποδέσμευσης της ΕΛ.ΑΣ. από τις πα¬ 
ραπάνω υπηρεσίες, θα οριστεί με άλλη απόφασή μας, 
σύμφωνα με τα προβλεπόμενα στην § 3 του άρθρου 24 
του ν.δ. 714/1970, όπως προστέθηκε με το άρθρο 3 (παρ. 
3) του ν. 3103/2003. 

3.- Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2013 

ΟΙ ΥΠΟΥΡΓΟΙ 

ΥΠΟΔΟΜΩΝ, ΜΕΤΑΦΟΡΩΝ ΔΗΜΟΣΙΑΣ ΤΑΞΗΣ ΚΑΙ 

ΚΑΙ ΔΙΚΤΥΩΝ ΠΡΟΣΤΑΣΙΑΣ ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 
-♦- 

Αριθμ. οικ.58400/7137 (4) 

Εφεδρικός τροχός οχημάτων κατηγορίας ΜΙ. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπ’ όψη: 

1. Τις διατάξεις: 

α. του ν. 2696/99 με τον οποίο κυρώθηκε ο Κώδικας 
Οδικής Κυκλοφορίας (Α'57/23.3.99) όπως τροποποιήθηκε 
από τον ν. 4199/13 «Δημόσιες υπεραστικές οδικές μετα¬ 
φορές επιβατών - Ρυθμιστική Αρχή Επιβατικών Μετα¬ 
φορών και άλλες διατάξεις» (Α'216/11.10.1013) και ισχύει. 

β. του Π.Δ. 85/2012 (ΦΕΚ Α'/141) «Ιδρυση και μετονομα- 
σία Υπουργείων, μεταφορά και κατάργηση υπηρεσιών». 

γ. του Π.Δ. 117/2012 (ΦΕΚ Α'/202) «Σύσταση, συγχώνευ¬ 
ση και μετονομασία Γ ενικών Γ ραμματειών του Υπουρ¬ 
γείου Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων». 


δ. της υπ’ αρ. 329/03.07.2013 (ΦΕΚ Β71655/04.07.2013) 
κοινής υπουργικής απόφασης του Πρωθυπουργού και 
του Υπουργού Υποδομών, Μεταφορών και Δικτύων «Κα¬ 
θορισμός αρμοδιοτήτων Υφυπουργού Υποδομών, Μετα¬ 
φορών και Δικτύων Μιχαήλ Παπαδόπουλου» όπως έχει 
τροποποιηθεί και ισχύει. 

2. Το γεγονός ότι αρκετά επιβατικά οχήματα δε φέ¬ 
ρουν εκ κατασκευής χώρο για την τοποθέτηση εφεδρι¬ 
κού τροχού, καθώς επίσης και ότι υπάρχουν οχήματα 
εφοδιασμένα με προηγμένης τεχνολογίας συστήματα 
ελέγχου της πίεσης των ελαστικών τα οποία στην πε¬ 
ρίπτωση αυτή έχουν τεχνικά χαρακτηριστικά που τους 
επιτρέπουν υπό συνθήκες να παρέχουν τουλάχιστον τις 
βασικές λειτουργίες ελαστικού. 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο μόνο 

1. «Τα επιβατικά οχήματα, αντί για εφεδρικό τροχό, 
δύνανται να είναι εφοδιασμένα με Κιβώτιο Επισκευής 
Ελαστικού ή με ειδικά συστήματα συνέχισης οδήγησης» 
όπως ορίζεται στην παράγραφο 13 του άρθρου 81 του 
ν. 2696/99 με τον οποίο κυρώθηκε ο Κώδικας Οδικής 
Κυκλοφορίας όπως έχει τροποποιηθεί και ισχύει. 

2. Ορισμοί 

2.1 Ως εφεδρικός τροχός νοείται ο τροχός και το 
ελαστικό που προορίζονται για αντικατάσταση. 

2.2 Ως εφεδρικός τροχός προσωρινής χρήσης νοείται 
τροχός διαφορετικός από εκείνους που προορίζονται 
για τοποθέτηση σε όχημα υπό κανονικές συνθήκες οδή¬ 
γησης και ο οποίος χρησιμοποιείται μόνο υπό περιορι¬ 
σμένες συνθήκες οδήγησης. 

2.3 Ως Κιβώτιο Επισκευής Ελαστικού ορίζεται το σύ¬ 
νολο των εξαρτημάτων τα οποία χρησιμοποιούνται για 
την επισκευή του ελαστικού έτσι ώστε να διασφαλίζο¬ 
νται τουλάχιστον οι βασικές λειτουργίες του σε όχημα 
κινούμενο με ταχύτητα 80Κππ/Τι και για απόσταση δΟΚιτι 
υπό συνθήκες απώλειας πίεσης ελαστικού. 

2.4 Με τον όρο σύστημα συνέχισης της οδήγησης ή σύ¬ 
στημα τύπου Βυπ ΡΙαΙ σύμφωνα με τον κανονισμό αριθ.30 
της Οικονομικής Επιτροπής των Ηνωμένων Εθνών για την 
Ευρώπη (ΟΕΕ/ΗΕ), νοείται ένα σύνολο συγκεκριμένων 
λειτουργικά αλληλοεξαρτώμενων στοιχείων, συμπερι¬ 
λαμβανομένου του ελαστικού, τα οποία διασφαλίζουν 
από κοινού τις προδιαγραφόμενες επιδόσεις παρέχοντας 
τουλάχιστον τις βασικές λειτουργίες του ελαστικού σε 
όχημα κινούμενο με ταχύτητα 80 Κππ/Ιί και για απόσταση 
δΟΚιτι υπό συνθήκες απώλειας πίεσης ελαστικού. 

2.5 Με τον όρο αυτό-υποστηριζόμενο ελαστικό ή ελα¬ 
στικό τύπου Βυπ ίΐαΐ σύμφωνα με τον κανονισμό αριθ.30 
της Οικονομικής Επιτροπής των Ηνωμένων Εθνών για 
την Ευρώπη (ΟΕΕ/ΗΕ), νοείται ελαστικό με αέρα με 
τεχνικά χαρακτηριστικά (για παράδειγμα, ενισχυμένες 
παρειές, κ.λ.π) που του επιτρέπουν, εφόσον είναι τοπο¬ 
θετημένο στον κατάλληλο τροχό και ελλείψει οποιουδή- 
ποτε πρόσθετου εξαρτήματος, να παρέχει τουλάχιστον 
τις βασικές λειτουργίες ελαστικού σε όχημα κινούμενο 
με ταχύτητα 80Κιη/Η και για απόσταση 80Κιπ υπό συν¬ 
θήκες απώλειας πίεσης ελαστικού. 

3. Τεχνικοί όροι και προϋποθέσεις - Έλεγχος 

3.1 Το Κιβώτιο Επισκευής Ελαστικού, θα πρέπει να είναι 

πλήρως εξοπλισμένο έτσι ώστε να είναι έτοιμο προς 

χρήση, να εξασφαλίζεται η προστασία των επιμέρους 
εξαρτημάτων που εμπεριέχονται σε αυτό σε όλη την 
περίοδο αποθήκευσής του και να μην έχει παρέλθει 
η αναγραφόμενη σε αυτό ή σε κάποιο συστατικό του 
στοιχείο ημερομηνία λήξης. 

Οι ελεγκτικές αρχές οφείλουν να εξετάζουν την πλη¬ 
ρότητα του Κιβωτίου Επισκευής Ελαστικών, καθώς επί¬ 
σης και την ετοιμότητά του προς χρήση αναφορικά με 
την ημερομηνία λήξης του. 

3.2 Οχήματα τα οποία είναι εφοδιασμένα με «σύστημα 
συνέχισης της οδήγησης», θα πρέπει οπωσδήποτε να 
φέρουν και «αυτό-υποστηριζόμενα ελαστικά». 

Οι ελεγκτικές αρχές οφείλουν να διεξάγουν οπτικό 
έλεγχο αναφορικά με την ύπαρξη κατάλληλης σήμανσης 
επί του αυτό-υποστηριζόμενου ελαστικού καθώς επίσης 
και για την ύπαρξη λυχνίας ένδειξης απώλειας πίεσης 
των ελαστικών. 

4. Η υπ’ αρ 28557/1749/09/10 (Β'21/18.1.2010) απόφαση 
του Υπουργού Υποδομών, Μεταφορών και Δικτύων κα- 
ταργείται. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2013 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 
-♦- 

Αριθμ. 7002/12/1-κβ (5) 

Ρύθμιση θεμάτων εκπαίδευσης Ειδικών Φρουρών και 
Συνοριακών Φυλάκων Ελληνικής Αστυνομίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ ΚΑΙ 
ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις του άρθρου 4 παρ. 1 του Ν. 2622/1998 
«Υπηρεσίες Συνοριακής Φύλαξης» (Α' 138). 

2. Τις διατάξεις του άρθρου 9 παρ. 8του Ν. 2734/1999 
«Εκδιδόμενα με αμοιβή πρόσωπα και άλλες διατάξεις» 
(Α'-161). 

3. Τ ις διατάξεις του άρθρου 28 παρ. 1 του ν.2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

4. Τ ις διατάξεις της παραγράφου 3 του άρθρου 22 του 
Ν. 2362/1995 «Περί Δημόσιου Λογιστικού, Ελέγχου των 
δαπανών του Κράτους και άλλες διατάξεις» (ΑΛ 247), 
όπως το δεύτερο και το τρίτο εδάφιο της παραγράφου 
3 αντικαταστάθηκαν με την παράγραφο 3 του άρθρου 
22 του ν. 3871/2010 (Α' 141). 


5. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, όπως 
κωδικοποιήθηκε με το άρθρο 1 του π.δ. 63/2005 (Α' 98). 

6. Τις διατάξεις του άρθρου 1 του π.δ. 184/2009 «Σύστα¬ 
ση Υπουργείου Προστασίας του Πολίτη και καθορισμός 
αρμοδιοτήτων του» (Α' 213). 

7. Τις διατάξεις του π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα π.δ.88/2012 (Α' 143), 
94/2012 (Α' 149), 98/2012 (Α' 160) και 118/2013 (Α' 152). 

8. Τις διατάξεις του π.δ. 113/2010 «Ανάληψη υποχρεώ¬ 
σεων από τους διατάκτες» (Α' 194), όπως ισχύει. 

9. Τις διατάξεις του π.δ. 119/2013 «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών» (Α' 153). 

10. Τις διατάξεις της υπ' αριθμ. Υ48 από 9-7-2012 από¬ 
φασης του Πρωθυπουργού «Καθορισμός αρμοδιοτήτων 
του Αναπληρωτή Υπουργού Οικονομικών Χρήστου Στα- 
ϊκούρα» (Β' 2105). 

11. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού για το έτος 2013, ενώ για κάθε 
ένα από τα επόμενα έτη προκαλείται πρόσθετη δαπάνη 
7.000,00 ευρώ περίπου. Οι εν λόγω δαπάνες θα αντιμε¬ 
τωπιστούν από τις πιστώσεις του Π/Υ εξόδων του Ε.Φ. 
43-110 «ΕΛΛΗΝΙΚΗ ΑΣΤΥΝΟΜΙΑ» που θα εγγράφονται 
με μέριμνα του Υπουργείου Οικονομικών για το σκοπό 
αυτό σε βάρος του Κ.Α.Ε. 0517. 

12. Την από 7002/12/18-γ 1 από 23-10-2013 βεβαίωση δέ¬ 
σμευσης πίστωσης της Διεύθυνσης Οικονομικών του 
Αρχηγείου της Ελληνικής Αστυνομίας, αποφασί-ζουμε: 

Άρθρο 1 

1. Στο άρθρο 7 της 7002/12/782-μβ' από 25-9-1998 κυα 
«Εκπαίδευση Συνοριακών Φυλάκων» (Β' 1061), στα μα¬ 
θήματα με βαθμό, προστίθεται περίπτωση 8, ως εξής: 

«8. Κοινά ευρωπαϊκά πρότυπα φύλαξης συνόρων». 

2. Στο άρθρο 7 της 7002/12/1-στ' από 27-9-1999 κυα 
«Εκπαίδευση Ειδικών Φρουρών» (Β' 1845), στα μαθήματα 
με βαθμό, προστίθεται περίπτωση 9, ως εξής: 

«9. Κοινά ευρωπαϊκά πρότυπα φύλαξης συνόρων». 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2013 

ΟΙ ΥΠΟΥΡΓΟΙ 

ΑΝΑΠΛ. ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΟΙΚΟΝΟΜΙΚΩΝ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΣΤΑΪΚΟΥΡΑΣ ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιϋρ://νννννν.β1.9Γ - β-ιτ)3ΐΙ: ννβόπΐ33ΐβι·.β1@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































